
ŠAKIŲ RAJONO SAVIVALDYBĖS MERAS


POTVARKIS
DĖL ŠAKIŲ ,,VARPO“ MOKYKLOS DIREKTORIAUS MINDAUGO VENCKŪNO NUSIŠALINIMO PRIĖMIMO

2022 m. balandžio    d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 20 straipsnio 4 dalimi, Lietuvos Respublikos viešųjų ir privačių interesų derinimo įstatymo 11 straipsniu bei atsižvelgdamas į Šakių ,,Varpo“ mokyklos direktoriaus Mindaugo Venckūno 2022 m. balandžio 26 d. rašte Nr. S1-33 pateiktą informaciją dėl galimo interesų konflikto:
           1. P r i i m u Šakių ,,Varpo“ mokyklos direktoriaus Mindaugo Venckūno pareikštą nusišalinimą dėl paskelbto konkurso Šakių ,,Varpo“ mokyklos direktoriaus pavaduotojo ugdymui, organizavimo ir vykdymo procedūrų.
2. Į g a l i o j u Šakių ,,Varpo“ mokyklos direktoriaus pavaduotoją ugdymui Edmundą Rudzevičių atlikti visas paskelbto konkurso Šakių ,,Varpo“ mokyklos direktoriaus pavaduotojo ugdymui pareigoms užimti organizavimo ir vykdymo procedūras.
3. N u r o d a u duomenis apie sprendimą priimti pareikštą nusišalinimą paskelbti Šakių rajono savivaldybės interneto svetainėje (www.sakiai.lt) ir elektroninėmis priemonėmis per penkias darbo dienas per privačių interesų registrą PINREG nuo sprendimo priėmimo dienos pateikti Vyriausiajai tarnybinės etikos komisijai jos nustatyta tvarka.
 Šis potvarkis per vieną mėnesį nuo potvarkio įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Savivaldybės meras								Edgaras Pilypaitis

Teisės, personalo ir civilinės metrikacijos skyriaus vedėja

